# Supernatural (telesaila)

Supernatural Eric Kripkek sortutako telesail estatubatuarra da. 2005eko irailaren 13an eman zen lehen aldiz, The WB katean, eta 2006ko irailatik aurrera, bere ondorengo katean, The CWn, eman zen. Telesailak Sam Winchester (Jared Padalecki) eta Dean Winchester (Jensen Ackles) anaiak jarraitzen ditu, beren 1967ko Chevrolet Impalan Estatu Batuak zeharkatzen dituzten bitartean, deabruak, mamuak, munstroak eta naturaz gaindiko beste izaki batzuk ehizatzen.
Warner Bros Television-ek ekoiztu zuen, Wonderland Sound and Vision-ekin batera. Kripkerekin batera, McG, Robert Singer, Phil Sgriccia, Sera Gamble, Jeremy Carver, John Shiban, Ben Edlund eta Adam Glass izan dira ekoizleak. Kim Manners ekoizle exekutibo eta zuzendari ohia laugarren denboraldia ekoizten zen bitartean hil zen.
Telesaila Vancouverren, Columbia Britainiarrean, eta inguruetan filmatu zen. Ia hamar urtez egon zen garapen-fasean, Kripke sortzaileak urte batzuk eman baitzituen hura alferrik aurkezten. Pilotua 5,69 milioi ikuslek ikusi zuten, eta lehen lau ataletako kalifikazioek bultzatu zuten The WB telesaila denboraldi oso baterako jasotzera. Kripkek hiru denboraldi izateko prestatu zuen seriea, baina gero bost denboralditara zabaldu zuen. Bosgarren denboraldiak bukatutzat eman zuen telesailaren narrazio nagusia, eta Kripkek showrunner izateari utzi zion.Telesailak beste 10 denboraldiz jarraitu zuen, showrunner berriekin, besteak beste, Sera Gamble, Jeremy Carver, Robert Singer eta Andrew Dabb. Hamaikagarren denboraldian, Supernatural AEBetako fantasiazko eta akziozko telesailik luzeena bihurtu zen. Azken denboraldia, hamabostgarrena, 2020ko azaroaren 13an bukatu zen.

## Sinopsia

Oharra: Atal honek istorio osoa edo amaiera argitzen du.
Istorioa 22 urte lehenago hasi zen, gau batean, Mary Winchester hil eta bere etxean erre zutenean. Horren ondorioz, John Winchester senarra bidaia amaigabe batean sartu zen erantzun bila. Gertakaritik 22 urtera, Sam Winchester bere neska-lagun Jessicarekin bizi da Stanforden, Kalifornian, eta egun batean, bere anaia zaharrenak, Dean Winchesterrek, bisitatu eta bere aita «ehiza-bidaia» batean dagoela azaltzen dio, eta duela egun batzuk ez dakigu ezer berari buruz. Biak aitaren bila doaz, eta bidean heriotza esplikaezinen hainbat kasu aurkitzen dira; beraz, herri batzuetan gelditzen dira pertsonak salbatzeko eta wendigo, mamu eta beste izaki batzuei aurre egiteko.

## Aktoreak

* Jared Padalecki: Samuel "Sam" Winchester
* Jensen Ackles: Dean Winchester
* Katie Cassidy: Ruby
* Lauren Cohan: Bela Talbot
* Misha Collins: Castiel
* Mark Sheppard: Crowley
* Mark Pellegrino: Luzifer / Nick
* Alexander Calvert: Jack Kline / Belphegor

## Erreferentziak

* ↑ Crupi, Anthony (January 24, 2006). "UPN, WB to Merge Into CW Network". Ad Week. Archived from the original on March 4, 2016. Retrieved November 12, 2015.
* ↑ "THE CW NETWORK ANNOUNCES ITS INAUGURAL 2006-2007 PREMIERE SCHEDULE" (Press release). The CW. July 17, 2006. Retrieved September 2, 2015 – via The Futon Critic.
* ↑ "Supernatural". AllMovie. Retrieved September 9, 2020.
* ↑ Tucker, Ken (January 27, 2009). "'Supernatural' and 'X Files' producer-director Kim Manners has died". Entertainment Weekly. Archived from the original on November 20, 2009. Retrieved May 26, 2022.
* ↑ "Weekly Program Rankings". ABC Medianet. September 20, 2005. Archived from the original on July 7, 2011. Retrieved September 23, 2009.
* ↑ De Leon, Kris (September 1, 2009). "Show Creator Eric Kripke Determined to End 'Supernatural' at Season 5". BuddyTV. Archived from the original on February 22, 2010. Retrieved May 26, 2022.
* ↑ Ausiello, Michael (July 15, 2010). "Exclusive: 'Supernatural' boss on why he stepped down and what's coming up (hint: monsters!)". Entertainment Weekly. Archived from the original on January 11, 2015. Retrieved May 26, 2022.
* ↑ Hibberd, James (July 19, 2014). "'Supernatural' stars answer: When will the show end?". Entertainment Weekly. Archived from the original on January 12, 2015. Retrieved May 26, 2022.
* ↑ Rocha, Michael (July 12, 2015). "'Supernatural' now longest running sci-fi show in U.S." Discover San Diego. Archived from the original on November 19, 2015. Retrieved October 21, 2015.

## Kanpo estekak

* Datuak: Q130585
* Multimedia: Supernatural (TV series) / Q130585